b'\n_START_ARTICLE_\nPodmornica razreda Akula\n_START_PARAGRAPH_\nPodmornice razreda Akula je za razred 15-ih sovjetskihjuri\xc5\xa1nih jedrskih podmornic. Akula pomeni morski pes, razred je dobil ime po prvi podmornici K-284 Akula. Ruska oznaka za te podmornice je Projekt 971 \xd0\xa9\xd1\x83\xd0\xba\xd0\xb0-\xd0\x91 - "\xc5\xa0\xc4\x8duka-B" . V\xc4\x8dasih se za te podmornoice uporablja tudi oznaka Bars (sne\xc5\xbeni leopard). Rusi sicer z Akulo ozna\xc4\x8dujejo razred balisti\xc4\x8dnih jedrskih podmornic, ki jih NATO ozna\xc4\x8duje Typhoon._NEWLINE_Prve podmornice so vstopile v uporabo pri Sovjetski mornarici leta 1986. Obstajajo \xc5\xa1tiri podkategorije razreda Akula, originalnih sedem Akul I, ki so jih zgradili med letoma 1984 in 1990, \xc5\xa1est izbolj\xc5\xa1anih Akul med letoma 1991 in 2009, ena Akula II iz leta 1995 in ena Akula III iz leta 2001. Rusi ozna\xc4\x8dujejo vse podmornice \xc5\xa0\xc4\x8duka-B.Eno podmornico uporablja tudi Indijska mornarica._NEWLINE_Podmornice Akula imajo dvojni trup, zunanji "lahki" in notranji "tla\xc4\x8dni" trup. Ta na\xc4\x8din ima dolo\xc4\x8dene prednosti pa tudi slabosti, npr. ve\xc4\x8dji vodni upor, zato je potreben mo\xc4\x8dnej\xc5\xa1i motor._NEWLINE_Posebnost ruskih podmornic je kaplji\xc4\x8dasta struktura na vrhu smernega krmila, na repu podmornice. V njej je name\xc5\xa1\xc4\x8den sonar, ki se ga da z \xc5\xbeico vle\xc4\x8di za podmornico. Akule imajo tudi hidrodinami\xc4\x8dni senzor SOCKS, ki detektira spremembe v temperaturi in slanosti. Vse Akule imajo tudi vrata v obliki \xc4\x8drke T na zadnjem spodnjem delu trupa. Tukaj so nam\xc5\xa1\xc4\x8dene pomo\xc5\xbeno pogonjske enote OK-300, ki lahko potiskajo podmornico do hitrosti 5 vozlov._NEWLINE_Vse Akule imajo \xc5\xa1tiri 533 mm torpedne cevi za Type 53 torpedo ali pa rakete SS-N-15 Starfish. Poleg tega imajo \xc5\xa1tiri 650 mm torpedne cevi za Type 65 torpedo ali pa rakete SS-N-16 Stallion. Izbolj\xc5\xa1ane Akule in Akule II imajo \xc5\xa1e dodatne zunanje 533 mm cevi, vsaka lahko izstreli 6 vab. Iz 650 mm cevi je mo\xc5\xbeno izstreljevati tudi 533 mm torpede. S torpednimi cevi je mo\xc5\xbeno polagati tudi mine.'